EstDomains

EstDomains oli veebimajutust pakkuv USA-s Delaware'i osariigis registreeritud ettevõte, mis tegutses Tartu kesklinnas. EstDomains majutas veebilehti, millel asus pahavara, lasteporno ja muu illegaalne sisu. Washington Posti ajakirjanik Brian Krebs teatas, et EstDomains "paistis olevat kurikuulsa Russian Business Networki lemmik domeeniregistreerijate seas". EstDomains oli üks maailma suuremaid domeeninimede registreerijaid. 2007. aastaks kujunes EstDomainsile illegaalse sisu majutaja maine. Ettevõtte juht Vladimir Tšaštšin (tuntud ka nime all "SCR") mõisteti vangi, süüdistatuna krediitkaardipettuses, dokumendivõltsimises ja rahapesus. Kohtuotsus jõustus 6. veebruaril 2008. 28. oktoobril 2008 teatas Internet Corporation for Assigned Names and Numbers (ICANN), et tühistab firma juhi süüdimõistmise tõttu EstDomainsi akrediteeringu; tühistamine pidi jõustuma 12. novembril 2008. 29. oktoobril teatas ICANN, et viivitab EstDomainsi sulgemisega, oodates uurimise lõppu. EstDomains teatas, et Tšaštšin oli astunud juhi kohalt tagasi sama aasta juunis ning on kohtuotsuse edasi kaevanud, ent EstDomains polnud ICANN-ile muudatustest teatanud. 12. novembril 2008 teatas ICANN, et EstDomains suletakse 24. novembril 2008. ICANN-i andmeil oli EstDomainsil akrediteeringu tühistamise ajal 281 000 domeeninime. 25. novembril 2008 teatas veebimajutusfirma ResellerClub, et võtab EstDomainsi äri üle. Australian PC Authority ajakirjanik Iain Thomson nimetas Tšaštšini kõige halvemate tehnikafirma juhtide seas kümnendaks. 9. novembril 2011 avaldas FBI pressiteate Tšaštšini ja Poltevi arreteerimise kohta operatsiooni Ghost Click käigus. Krebs, Brian. "EstDomains: A Sordid History and a Storied CEO." The Washington Post. 8 September 2008. Retrieved on 31 August 2009. "Support Details." Estdomains. 25. märts 2006. Vaadatud 31.08.2009. "Case EstDomains." F-Secure. 29. oktoober 2008. Vaadatud 15.09.2009. Krebs, Brian. "A Superlative Scam and Spam Site Registrar." The Washington Post. 8. september 2008. Vaadatud 31.08.2009. "Russian spam murder spins web hoax." PC Pro. 12. oktoober 2007. Vaadatud 16.09.2009. Danchev, Dancho. "Cybercrime friendly EstDomains loses ICANN registrar accreditation." ZDNet. 29. oktoober 2008. Vaadatud 31.08.2009. Krebs, Brian. "ICANN De-Accredits EstDomains for CEO's Fraud Convictions." The Washington Post. 29. oktoober 2008. Vaadatud 31.08.2009. "Notice of Termination of ICANN Registrar Accreditation Agreement." Internet Corporation for Assigned Names and Numbers. 28. oktoober 2008. Vaadatud 31.08.2009. Kirk, Jeremy. "ICANN Delays Shutting Down Spammy Estonian Registrar." PC World. Thursday 30. oktoober 2008. Vaadatud 31.08.2009. "Termination of Registrar EstDomains to Go Ahead." Internet Corporation for Assigned Names and Numbers. 12. november 2008. Vaadatud 31.08.2009. Tubanos, Anastasia. "ResellerClub to Take Over EstDomains." Web Host Industry Review. 25. november 2008. Vaadatud 31.08.2009. Thompson, Iain "Top 10 worst chief executives" Australian PC Authority. 24. november 2008. Vaadatud 31.08.2009. Manhattan U.S. Attorney Charges Seven Individuals for Engineering Sophisticated Internet Fraud Scheme That Infected Millions of Computers Worldwide and Manipulated Internet Advertising Business Operation Ghost Click Estdomains (arhiiv) "Äripäev valis arvutikelmi firma aasta edukaimaks" Postimees, 31. oktoober 2008 "Eesti ettevõte kuulub maailma ohtlikumate spämmerite hulka" Novaator, 10. veebruar 2010 Toivo Tänavsuu: "Eestist on saanud meisterkelmide kasvulava" Eesti Ekspress, 28. detsember 2011